


LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL SOCIALINIŲ PASLAUGŲ FINANSAVIMO IR LĖŠŲ APSKAIČIAVIMO METODIKOS PATVIRTINIMO

2024 m. birželio 25 d. Nr. A1-426
Vilnius

Vadovaudamasi Lietuvos Respublikos socialinių paslaugų įstatymo 41 straipsnio 3 ir 5 dalimis, 42 straipsnio 10 dalimi, Lietuvos Respublikos išmokų vaikams įstatymo 12 straipsnio 2 dalimi, Lietuvos Respublikos šeimynų įstatymo 15 straipsnio 1 dalimi, Lietuvos Respublikos Vyriausybės 2006 m. kovo 16 d. nutarimo Nr. 259 „Dėl įgaliojimų suteikimo įgyvendinant Lietuvos Respublikos socialinių paslaugų įstatymą“ 1.2 papunkčiu:
. T v i r t i n u  Socialinių paslaugų finansavimo ir lėšų apskaičiavimo metodiką (pridedama).
. N u s t a t a u, kad:
. šis įsakymas, išskyrus šio įsakymo 2.4 papunktį, įsigalioja 2024 m. liepos 1 d.;
. šio įsakymo 2.4 papunktis įsigalioja 2025 m. sausio 1 d.;
. 2025 m. sausio 1 d. įsigalioja tokia šiuo įsakymu patvirtintos Socialinių paslaugų finansavimo ir lėšų apskaičiavimo metodikos:
. 6 punkto redakcija:  
„. Savivaldybių administracijoms iš valstybės biudžeto dotacijų skiriamų lėšų socialinei globai asmeniui su sunkia negalia teikti dalis – iki 1 100 Eur per mėnesį.
Socialinės apsaugos ir darbo ministerija, atsižvelgdama į Lietuvos Respublikos finansų ministerijos ekonominės raidos scenarijaus prognozes dėl vidutinio darbo užmokesčio ir valdžios vartojimo išlaidų defliatoriaus pokyčių 2026–2027 m., kasmet iki kovo 31 d. gali perskaičiuoti nurodytą dydį pagal šią formulę:

It = It-1 ⁎ (1 + 0,7  ⁎ W + 0,3 ⁎ G), kur:

It  – socialinei globai teikti skiriamų lėšų dalis vienam asmeniui su sunkia negalia per mėnesį prognozuojamu laikotarpiu;
It-1  – einamaisiais metais nustatyta socialinei globai teikti skiriamų lėšų dalis vienam asmeniui su sunkia negalia per mėnesį; 
W – vidutinio darbo užmokesčio pokytis prognozuojamu laikotarpiu;
G – valdžios sektoriaus vartojimo išlaidų defliatoriaus pokytis prognozuojamu laikotarpiu.
Socialinės apsaugos ir darbo ministro įsakymu sudarytos komisijos, kurios nariai yra Socialinių paslaugų priežiūros departamento prie Socialinės apsaugos ir darbo ministerijos (toliau – Socialinių paslaugų priežiūros departamentas), Asmens su negalia teisių agentūros prie Socialinės apsaugos ir darbo ministerijos, Neįgaliųjų reikalų tarybos, Lietuvos savivaldybių asociacijos, negalios organizacijų atstovai, sprendimu savivaldybių administracijoms gali būti skiriamos didesnės (iki 1 650 Eur per mėnesį) valstybės biudžeto dotacijos socialinei globai asmeniui su sunkia negalia teikti.
Šios komisijos sudėtį ir nuostatus tvirtina socialinės apsaugos ir darbo ministras.
Lėšų dalis, skiriama konkretaus asmens su sunkia negalia socialinei globai finansuoti, priklauso nuo asmens finansinių galimybių mokėti už socialines paslaugas, įvertintų vadovaujantis socialinės apsaugos ir darbo ministro patvirtintu Mokėjimo už socialines paslaugas tvarkos aprašu (toliau – Mokėjimo už socialines paslaugas tvarkos aprašas), ir nuo socialinės globos kainos.
Socialinės globos teikimo asmeniui su sunkia negalia lėšos naudojamos skirtumui tarp socialinės globos kainos ir asmens mokėjimo už socialines paslaugas finansuoti.
Per metus atsiradęs ir savivaldybių administracijų nurodytas papildomas lėšų poreikis socialinei globai asmenims su sunkia negalia teikti gali būti tenkinamas tik esant finansinėms galimybėms.“;
. 36 punkto redakcija:
„. Savivaldybių administracijos kasmet iki kovo 1 d. pateikia Socialinių paslaugų priežiūros departamentui informaciją apie socialinių paslaugų, pirktų ar finansuotų per praėjusius 12 mėnesių (iki vasario 1 d.), kainas, nurodydamos paskutinę kiekvienos pirktos ar finansuotos socialinės paslaugos kainą.“;
. šiuo įsakymu patvirtintos Socialinių paslaugų finansavimo ir lėšų apskaičiavimo metodikos 6 punktas netaikomas asmenims su sunkia negalia, jei šie asmenys ar jų globėjai (rūpintojai, aprūpintojai), kiti teisėti jų atstovai, savivaldybės administracija ir socialines paslaugas teikianti socialinių paslaugų įstaiga iki 2024 m. gruodžio 31 d. yra pasirašę rašytinę socialinių paslaugų teikimo ir finansavimo sutartį pagal Socialinių paslaugų finansavimo ir lėšų apskaičiavimo metodikos nuostatas, galiojusias iki 2024 m. gruodžio 31 d. 



Finansų ministrė, einanti socialinės
apsaugos ir darbo ministro pareigas				      Gintarė Skaistė

PATVIRTINTA 
Lietuvos Respublikos socialinės apsaugos ir darbo ministro
2024 m. birželio 25 d. įsakymu Nr. A1-426



 SKYRIUS


. Socialinių paslaugų finansavimo ir lėšų apskaičiavimo metodika (toliau – Metodika) reglamentuoja skirtingų rūšių socialinių paslaugų finansavimą, lėšų socialinėms paslaugoms finansuoti apskaičiavimą ir socialinių paslaugų finansavimo administravimą.  
. Metodika taikoma finansuojant tas socialines paslaugas, kurias planuoja ir savivaldybės teritorijos gyventojams organizuoja savivaldybės meras ir kurios finansuojamos iš savivaldybės biudžeto lėšų ir (ar) Lietuvos Respublikos valstybės biudžeto dotacijų savivaldybei, kurios administracija priėmė sprendimą dėl socialinių paslaugų skyrimo.  
. Metodikoje vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos socialinių paslaugų įstatyme (toliau – Įstatymas), Lietuvos Respublikos asmens su negalia teisių apsaugos pagrindų įstatyme, Lietuvos Respublikos šeimynų įstatyme, Lietuvos Respublikos vietos savivaldos įstatyme ir Lietuvos Respublikos biudžeto sandaros įstatyme.  

 SKYRIUS


 SKIRSNIS
SOCIALINĖS PRIEŽIŪROS IR LAIKINO ATOKVĖPIO PASLAUGOS 
FINANSAVIMAS 

. Valstybės biudžeto dotacijos socialinei priežiūrai šeimoms teikti savivaldybių administracijoms skiriamos atvejo vadybininkų, socialinių darbuotojų, socialinių paslaugų įstaigų socialinių pedagogų ir individualios priežiūros darbuotojų, teikiančių socialinę priežiūrą šeimoms, pareigybėms finansuoti.  
. Valstybės biudžeto dotacijos vaikų dienos socialinei priežiūrai, asmenų su negalia socialinei reabilitacijai bendruomenėje, laikino atokvėpio paslaugai teikti savivaldybių administracijoms paskirstomos, pervedamos, tikslinamos, naudojamos ir už jas atsiskaitoma socialinės apsaugos ir darbo ministro nustatyta tvarka.   

 SKIRSNIS


. Savivaldybių administracijoms iš valstybės biudžeto dotacijų skiriamų lėšų asmens su sunkia negalia socialinei globai teikti dalis – iki 7,2 bazinės socialinės išmokos (BSI) dydžio per mėnesį. 
Lėšų dalis, skiriama konkretaus asmens su sunkia negalia socialinei globai finansuoti, priklauso nuo asmens finansinių galimybių mokėti už socialines paslaugas, įvertintų vadovaujantis socialinės apsaugos ir darbo ministro patvirtintu Mokėjimo už socialines paslaugas tvarkos aprašu (toliau – Mokėjimo už socialines paslaugas tvarkos aprašas), ir nuo socialinės globos kainos.
Socialinės globos teikimo asmeniui su sunkia negalia lėšos naudojamos skirtumui tarp socialinės globos kainos ir asmens mokėjimo už socialines paslaugas finansuoti.
. Socialinės globos teikimo asmeniui su sunkia negalia lėšos skiriamos savivaldybės, kurioje priimtas sprendimas dėl socialinės globos skyrimo asmeniui su sunkia negalia, administracijai. 
. Socialinės globos teikimo asmeniui su sunkia negalia lėšos asmeniui grynaisiais pinigais neišmokamos. 
. Gautas Metodikos 6 punkte nurodytas lėšas savivaldybės administracija naudoja organizuodama dienos, trumpalaikę ar ilgalaikę socialinę globą asmenims su sunkia negalia, kuriems, vadovaujantis socialinės apsaugos ir darbo ministro patvirtintais Asmens (šeimos) socialinių paslaugų poreikio nustatymo ir skyrimo tvarkos aprašu ar Senyvo amžiaus asmens bei suaugusio asmens su negalia socialinės globos poreikio nustatymo metodika, nustatytas socialinės globos poreikis ir skirta dienos, trumpalaikė ar ilgalaikė socialinė globa. 
. Socialinės globos teikimo asmeniui su sunkia negalia lėšomis savivaldybės administracija sumoka socialinės globos įstaigai už socialinės globos teikimą konkrečiam asmeniui. 
Socialinės globos įstaigai sumokama socialinės globos teikimo asmeniui su sunkia negalia lėšų dalis už socialinės globos teikimą konkrečiam asmeniui priklauso nuo asmens finansinių galimybių mokėti už socialines paslaugas, įvertintų vadovaujantis Mokėjimo už socialines paslaugas tvarkos aprašu, ir nuo socialinės globos kainos.  
. Socialinės globos įstaiga globos (rūpybos) išmoką vaikui pirmumo tvarka naudoja Metodikos 25.6–25.11 papunkčiuose nurodytoms išlaidoms apmokėti, o nepanaudota šios išmokos dalis naudojama Metodikos 23.7–23.11 papunkčiuose nurodytoms išlaidoms apmokėti. 

 SKYRIUS


. Šeimynos vykdomai vaiko globai (rūpybai) užtikrinti šeimynai mokamas globos (rūpybos) išmokos tikslinis priedas, naudojamas šeimynos dalyvių gyventojų pajamų mokesčiui, socialinio draudimo ir sveikatos draudimo įmokoms, mokėtinoms nuo šeimynos dalyvio išlaikymo pajamų, mokėti ir Metodikos 25.1–25.5 papunkčiuose nurodytoms išlaidoms apmokėti. Nepanaudota minėtoms išlaidoms apmokėti globos (rūpybos) išmokos tikslinio priedo dalis naudojama Metodikos 23.7–23.11 papunkčiuose ir 25.6–25.11 papunkčiuose nurodytoms išlaidoms apmokėti.  
Šeimynos dalyvio išlaikymo pajamų, finansuojamų iš savivaldybės biudžeto lėšų, minimalus dydis nustatytas Šeimynų įstatymo 15 straipsnio 1 dalyje. Šeimynos dalyvio išlaikymo pajamas skiria savivaldybės, iš kurios likę be tėvų globos vaikai apgyvendinti šeimynoje, administracija pagal šeimynoje iš kiekvienos savivaldybės apgyvendintų vaikų skaičių.  
. Lėšos likusio be tėvų globos vaiko socialinei globai šeimynoje finansuoti susideda iš vaiko globos (rūpybos) išmokos ir vaiko globos (rūpybos) išmokos tikslinio priedo. Savivaldybės mero ar jo įgalioto savivaldybės administracijos direktoriaus ir šeimynos rašytiniu susitarimu gali būti skiriama ir kita finansinė bei materialinė parama šeimynai. 
. Jeigu vyresnis negu 18 metų asmuo, iki jam sukaks 24 metai, atitinka Išmokų vaikams įstatymo 11 straipsnyje nurodytas sąlygas, lieka gyventi ir yra išlaikomas (nemokamai gauna nakvynę, maistą ir kitas paslaugas) šeimynoje, kurioje iki pilnametystės jam buvo nustatyta globa (rūpyba), tęsiamas šeimynos finansavimas pagal Metodikos 12–13 punktus. 

 SKYRIUS


. Prevencinių ir (ar) bendrųjų socialinių paslaugų kainą socialinių paslaugų įstaigos nustato pagal Metodikos 19 punkte nurodytas lėšų dalis, vadovaudamosi socialinės apsaugos ir darbo ministro patvirtintu Socialinių paslaugų katalogu (toliau – Socialinių paslaugų katalogas) bei kitais teisės aktais, reglamentuojančiais socialinių paslaugų organizavimą ir teikimą, derindamos ją su socialinių paslaugų įstaigos savininko teises ir pareigas įgyvendinančia institucija ar socialinių paslaugų įstaigos dalininkais (savininkais), taip pat su prevencines ir (ar) bendrąsias socialines paslaugas perkančiomis ir jas finansuojančiomis savivaldybių administracijomis, atsižvelgdamos į prevencinių, bendrųjų socialinių paslaugų organizavimo išlaidas, jų efektyvų panaudojimą ir šių paslaugų teikimo savivaldybės teritorijoje ypatumus.  
. Socialinės priežiūros ir (ar) laikino atokvėpio paslaugos kainą socialinių paslaugų įstaigos nustato pagal Metodikos 19 punkte nurodytas lėšų dalis, vadovaudamosi Socialinių paslaugų katalogu bei kitais teisės aktais, reglamentuojančiais socialinių paslaugų organizavimą ir teikimą, derindamos ją su socialinių paslaugų įstaigos savininko teises ir pareigas įgyvendinančia institucija ar socialinių paslaugų įstaigos dalininkais (savininkais), taip pat su socialinę priežiūrą ir (ar) laikino atokvėpio paslaugą finansuojančiomis savivaldybių administracijomis, atsižvelgdamos į socialinės priežiūros ir (ar) laikino atokvėpio paslaugos organizavimo išlaidas, jų efektyvų panaudojimą ir šių paslaugų teikimo savivaldybės teritorijoje ypatumus.  
. Socialinės priežiūros ir (ar) laikino atokvėpio paslaugos kainą socialines paslaugas teikiantys fiziniai asmenys nustato pagal Metodikos 20 punktą, vadovaudamiesi Socialinių paslaugų katalogu bei kitais teisės aktais, reglamentuojančiais šių paslaugų organizavimą ir teikimą, derindami ją su socialinę priežiūrą ir (ar) laikino atokvėpio paslaugą finansuojančiomis savivaldybių administracijomis, atsižvelgdami į socialinės priežiūros ir (ar) laikino atokvėpio paslaugos organizavimo išlaidas, jų efektyvų panaudojimą ir šių paslaugų teikimo savivaldybės teritorijoje ypatumus.  
. Socialinės globos kainą socialinės globos įstaigos, išskyrus šeimynas, nustato pagal Metodikos 19 punkte nurodytas lėšų dalis, vadovaudamosi Socialinių paslaugų katalogu, socialinės apsaugos ir darbo ministro patvirtintu Socialinės globos normų aprašu, Socialinę globą teikiančių darbuotojų darbo laiko sąnaudų normatyvais bei kitais teisės aktais, reglamentuojančiais socialinės globos organizavimą ir teikimą, derindamos ją su savininko teises ir pareigas įgyvendinančia institucija ar socialinės globos įstaigos dalininkais (savininkais), taip pat su socialinę globą finansuojančiomis savivaldybių administracijomis, atsižvelgdamos į socialinės globos organizavimo išlaidas ir jų efektyvų panaudojimą.
. Socialinių paslaugų įstaigų perkamų (parduodamų) ar finansuojamų prevencinių, bendrųjų paslaugų, socialinės priežiūros, laikino atokvėpio paslaugos ir (ar) socialinės globos (toliau – socialinės paslaugos) kainą sudaro: 
. bendroji lėšų dalis; 
. kintamoji lėšų dalis.
. Fizinių asmenų teikiamos socialinės priežiūros ir (ar) laikino atokvėpio paslaugos kainą sudaro kintamoji lėšų dalis, nurodyta Metodikos 25.1–25.5 papunkčiuose. 
. Visų rūšių socialinių paslaugų bendroji lėšų dalis yra vienoda. 
. Kintamoji lėšų dalis kinta – ji priklauso nuo socialinių paslaugų rūšies ir socialinių paslaugų gavėjų grupės. 
. Bendrąją lėšų dalį sudaro šios finansų ministro tvirtinamoje Lietuvos Respublikos valstybės ir savivaldybių biudžetų pajamų ir išlaidų klasifikacijoje nurodytos išlaidos: 
. „2.1.1.1.1.1. Darbo užmokestis pinigais“. Šiame papunktyje nurodytos išlaidos – socialinių paslaugų įstaigos administracinio, ūkinio ir aptarnaujančio personalo darbo užmokestis;
. „2.1.2.1.1.1. Socialinio draudimo įmokos“. Šiame papunktyje nurodytos išlaidos – socialinio draudimo įmokos, mokamos nuo apskaičiuoto socialinių paslaugų įstaigos administracinio, ūkinio ir aptarnaujančio personalo darbo užmokesčio;
. „2.7.2.1.1.1. Socialinė parama pinigais“. Šiame papunktyje nurodytos išlaidos – nenutrūkstamas darbo užmokesčio mokėjimas socialinių paslaugų įstaigos administracinio, ūkinio ir aptarnaujančio personalo ligos atveju (už pirmas dvi ligos dienas), išmokos įvykus nelaimingam atsitikimui, parama esant sunkiai materialinei būklei, mirties ir kitais atvejais, išeitinės išmokos ir nuo jų apskaičiuotos socialinio draudimo įmokos;
. „2.2.1.1.1.16. Kvalifikacijos kėlimo išlaidos“. Šiame papunktyje nurodytos išlaidos – socialinių paslaugų įstaigos administracinio, ūkinio ir aptarnaujančio personalo profesinės kvalifikacijos tobulinimo išlaidos;
. „2.2.1.1.1.11. Komandiruočių išlaidos“. Šiame papunktyje nurodytos išlaidos – visos su socialinių paslaugų įstaigos administracinio, ūkinio ir aptarnaujančio personalo komandiruotėmis susijusios išlaidos;
. „2.2.1.1.1.20. Komunalinių paslaugų įsigijimo išlaidos“. Šiame papunktyje nurodytos išlaidos – socialinių paslaugų įstaigos komunalinės išlaidos (šildymo, elektros energijos tiekimo, vandentiekio ir kanalizacijos, šiukšlių išvežimo paslaugų išlaidos ir pan.);
. „2.2.1.1.1.05. Ryšių įrangos ir ryšių paslaugų įsigijimo išlaidos“. Šiame papunktyje nurodytos išlaidos – socialinių paslaugų įstaigos ryšių paslaugų (interneto, telefono (išskyrus išmaniuosius telefonus), pašto ir kitų ryšių paslaugų), taip pat telefonų ir kitos ryšių įrangos įsigijimo, remonto išlaidos ir pan.;
. „2.2.1.1.1.30. Kitų prekių ir paslaugų įsigijimo išlaidos“. Šiame papunktyje nurodytos išlaidos – socialinių paslaugų įstaigos mokesčiai bankams už pavedimus ir kitas jų paslaugas, ūkinio inventoriaus, kanceliarinių prekių, spaudinių ir kitų prekių, susijusių su socialinės globos įstaigos administravimu, įsigijimo išlaidos;
. „2.2.1.1.1.06. Transporto išlaikymo ir transporto paslaugų įsigijimo išlaidos“. Šiame papunktyje nurodytos išlaidos – transporto išlaidos, tiesiogiai nesusijusios su socialinių paslaugų teikimu.
. „2.2.1.1.1.15. Materialiojo turto paprastojo remonto prekių ir paslaugų įsigijimo išlaidos“. Šiame papunktyje nurodytos išlaidos – socialinių paslaugų įstaigos materialiojo turto ir ūkinio inventoriaus remonto darbų ir techninės priežiūros išlaidos ir įrankių bei prekių, kurie reikalingi paprastojo remonto darbams atlikti (santechnikos, elektros instaliacijos, apdailos ir pan. įrankių ir prekių, taip pat instrumentų, mechaninių ir elektrinių įrankių ir pan.), įsigijimo išlaidos; taip pat priežiūros ir paprastojo remonto darbų, kurie atliekami siekiant naudoti materialųjį turtą numatytu jo eksploatavimo laikotarpiu ir kurie nekeičia turto vertės bei jo funkcinių galimybių, bet palaiko jo gerą arba atkuria ankstesnę būklę, išlaidos.
. „2.2.1.1.1.21. Informacinių technologijų prekių ir paslaugų įsigijimo išlaidos“. Šiame papunktyje nurodytos išlaidos – kompiuterinės technikos ir kompiuterinės technikos dalių, monitorių, spausdintuvų, kopijavimo ir daugiafunkcių aparatų, spausdintuvų dažų, USB laikmenų, išmaniųjų telefonų ir kitų informacinių technologijų prekių įsigijimo išlaidos, taip pat informacinių technologijų prekių nuomos ir remonto išlaidos.
. Rekomenduojama, kad šios Metodikos 23.1 papunktyje nurodytos išlaidos neviršytų 20 procentų viso socialinių paslaugų įstaigos darbo užmokesčio fondo.  
. Kintamąją lėšų dalį sudaro šios finansų ministro tvirtinamoje Lietuvos Respublikos valstybės ir savivaldybių biudžetų pajamų ir išlaidų klasifikacijoje nurodytos išlaidos: 
. „2.1.1.1.1.1. Darbo užmokestis pinigais“. Šiame papunktyje nurodytos išlaidos – socialines paslaugas teikiančių darbuotojų darbo užmokestis;
. „2.1.2.1.1.1. Socialinio draudimo įmokos“. Šiame papunktyje nurodytos išlaidos – socialinio draudimo įmokos, mokamos nuo apskaičiuoto socialines paslaugas teikiančių darbuotojų darbo užmokesčio;
. „2.7.2.1.1.1. Socialinė parama pinigais“. Šiame papunktyje nurodytos išlaidos – nenutrūkstamas darbo užmokesčio mokėjimas socialines paslaugas teikiančių darbuotojų ligos atveju (už pirmas dvi ligos dienas), išmokos įvykus nelaimingam atsitikimui, parama esant sunkiai materialinei būklei, mirties ir kitais atvejais, išeitinės išmokos ir nuo jų apskaičiuotos socialinio draudimo įmokos;
. „2.2.1.1.1.16. Kvalifikacijos kėlimo išlaidos“. Šiame papunktyje nurodytos išlaidos – socialines paslaugas teikiančių darbuotojų profesinės kvalifikacijos, įgūdžių, žinių tobulinimo išlaidos, taip pat šių darbuotojų stažuočių organizavimo, seminarų, konferencijų, kursų, pratybų, paskaitų rengimo ir kitos panašios išlaidos;
. „2.2.1.1.1.11. Komandiruočių išlaidos“. Šiame papunktyje nurodytos išlaidos – visos su socialines paslaugas teikiančių darbuotojų komandiruotėmis susijusios išlaidos, išskyrus mokestį už kvalifikacijos tobulinimą;
. „2.2.1.1.1.01. Mitybos išlaidos“ (jeigu socialinių paslaugų įstaiga teikia asmeniui maitinimo paslaugą). Šiame papunktyje nurodytos išlaidos – maisto produktų ir maitinimo paslaugų įsigijimo išlaidos;
. „2.2.1.1.1.02. Medikamentų ir medicininių prekių bei paslaugų įsigijimo išlaidos“. Šiame papunktyje nurodytos išlaidos – socialinių paslaugų įstaigos medikamentų, medicininių prekių (įskaitant slaugai skirtas prekes, pvz., sauskelnes, higieninius paketus, paklotus, dezinfekavimo servetėles ir pan.) ir medicininių paslaugų įsigijimo išlaidos (įskaitant darbuotojų sveikatos tikrinimą);
. „2.2.1.1.1.07. Aprangos ir patalynės įsigijimo bei priežiūros išlaidos“. Šiame papunktyje nurodytos išlaidos – socialinių paslaugų įstaigos patalynės, specialių drabužių, uniformų ir kitos aprangos bei avalynės įsigijimo, skalbimo, tvarkymo išlaidos;
. „2.2.1.1.1.06. Transporto išlaikymo ir transporto paslaugų įsigijimo išlaidos“. Šiame papunktyje nurodytos išlaidos (susijusios su socialinių paslaugų teikimu) – socialinių paslaugų įstaigos nuosavybės, patikėjimo teise valdomų, naudojamų pagal nuomos arba panaudos sutartis automobilių ir kitų transporto priemonių degalų, nuomos, eksploatavimo, remonto bei prekių, susijusių su transporto priemonių remontu, įsigijimo, transporto draudimo, jo statymo ir kitos panašios išlaidos;
. „2.2.1.1.1.30. Kitų prekių ir paslaugų įsigijimo išlaidos“. Šiame papunktyje nurodytos išlaidos – prekių ir paslaugų, susijusių su individualiais socialinių paslaugų gavėjų poreikiais, įsigijimo išlaidos;
. socialinės paramos mokėjimo pinigais (vaikų kišenpinigių) išlaidos.  
. Nustatant socialinės priežiūros, laikino atokvėpio asmens namuose ir dienos socialinės globos asmens namuose paslaugų kainą, Metodikos 25.7–25.10 papunkčiuose nurodytos išlaidos į šių paslaugų kainą neįtraukiamos. Nustatant socialinės priežiūros kainą, Metodikos 25.7 papunktyje nurodytos išlaidos į šių paslaugų kainą įtraukiamos, jei jos teikiamos su apgyvendinimu. Nustatant laikino atokvėpio, dienos socialinės globos paslaugų, teikiamų institucijoje, kainą, Metodikos 25.9 papunktyje nurodytos išlaidos į šių paslaugų kainą neįtraukiamos, jei socialinių paslaugų įstaiga neteikia transporto organizavimo paslaugos, kaip sudėtinės šių paslaugų dalies. Nustatant apgyvendinimo apsaugotame būste paslaugos kainą, Metodikos 23.6 papunktyje nurodytos išlaidos į šios palaugos kainą įtraukiamos, jei asmens, gaunančio šią paslaugą, mėnesio pajamos yra mažesnės kaip 4 valstybės remiamų pajamų (VRP) dydžiai. 
. Socialines paslaugas teikiančių darbuotojų pareigybės ir jų skaičius nustatomi vadovaujantis socialinės apsaugos ir darbo ministro patvirtintais Akredituotų socialinių paslaugų teikimo reikalavimais ir Socialinę globą teikiančių darbuotojų darbo laiko sąnaudų normatyvais. 
Maitinimo išlaidos apskaičiuojamos pagal sveikatos apsaugos ministro tvirtinamas rekomenduojamas maisto produktų paros normas socialinę globą gaunantiems asmenims. 
Maitinimo, medikamentų, patalynės ir aprangos išlaidų finansiniai normatyvai ateinantiems kalendoriniams metams kasmet iš naujo peržiūrimi atsižvelgiant į Valstybės duomenų agentūros skelbiamą informaciją apie vartojimo prekių ir paslaugų kainų pokyčius.  
. Nustatant socialinių paslaugų kainą, socialinių paslaugų įstaigos lėšos, skirtos nekilnojamajam turtui įsigyti (pvz., nekilnojamajam turtui pirkti ar nuomoti, paskoloms mokėti), neįskaičiuojamos.  

 SKYRIUS


. Valstybės biudžeto dotacijų atvejo vadybininkų, socialinių darbuotojų, socialinių paslaugų įstaigų socialinių pedagogų, teikiančių socialinę priežiūrą šeimoms, ir individualios priežiūros darbuotojų pareigybėms finansuoti poreikis metams apskaičiuojamas vadovaujantis Metodika.  
. Valstybės biudžeto lėšų poreikis socialinės globos teikimui asmenims su sunkia negalia užtikrinti metams apskaičiuojamas vadovaujantis Metodika.  

. Savivaldybių administracijos socialines paslaugas savo teritorijos gyventojams perka viešuosius pirkimus reglamentuojančių teisės aktų nustatyta tvarka. 
. Socialinės paslaugos gali būti finansuojamos įgyvendinant socialinių paslaugų programas ir projektus. 
. Socialinė priežiūra, laikino atokvėpio paslauga ir (ar) socialinė globa, kurias teikia socialinių paslaugų įstaigos, socialines paslaugas teikiantys fiziniai asmenys, kuriuos savivaldybės tarybos nustatyta tvarka pasirenka pats socialinių paslaugų gavėjas (globėjas, rūpintojas, aprūpintojas, kiti teisėti asmens atstovai), ar socialinių paslaugų įstaigos, kurias globėjais (rūpintojais) Civilinio kodekso, Vaiko teisių apsaugos pagrindų įstatymo bei kitų globos (rūpybos) nustatymą reguliuojančių teisės aktų nustatyta tvarka paskiria teismas ar savivaldybės meras, jeigu asmeniui (šeimai) nustatytas šių paslaugų teikimo poreikis, finansuojamos tiesiogiai, sudarant sutartis su socialinę priežiūrą, laikino atokvėpio paslaugą teikiančia socialinių paslaugų įstaiga, konkrečias socialines paslaugas teikiančiu fiziniu asmeniu ar įstaiga, teikiančia socialinę globą, dėl asmeniui (šeimai) teikiamų socialinių paslaugų išlaidų finansavimo. 
. Konkrečiam asmeniui teikiamos socialinės priežiūros, laikino atokvėpio paslaugos ir (ar) socialinės globos išlaidų finansavimo dydis priklauso nuo asmens finansinių galimybių mokėti už socialines paslaugas, įvertintų vadovaujantis Mokėjimo už socialines paslaugas tvarkos aprašu. 
. Socialinių paslaugų įstaigų, kurių savininko teises ir pareigas įgyvendinanti institucija ar socialinės globos įstaigos dalininkė (savininkė) yra savivaldybė, teikiamos socialinės paslaugos finansuojamos tiesiogiai savivaldybės tarybos nustatyta tvarka pagal biudžeto asignavimų valdytojų patvirtintas programas.  
. Savivaldybių administracijos kasmet iki kovo 1 d. pateikia Socialinių paslaugų priežiūros departamentui prie Socialinės apsaugos ir darbo ministerijos (toliau – Socialinių paslaugų priežiūros departamentas) informaciją apie socialinių paslaugų, pirktų ar finansuotų per praėjusius 12 mėnesių (iki vasario 1 d.), kainas, nurodydamos paskutinę kiekvienos pirktos ar finansuotos socialinės paslaugos kainą.  
. Socialinių paslaugų priežiūros departamentas kasmet iki balandžio 1 d. skelbia informaciją apie vidutines socialinių paslaugų kainas ir medianą.  
. Skelbiamą informaciją apie vidutines socialinių paslaugų kainas ir medianą savivaldybių administracijos gali naudoti nustatydamos maksimalų socialinės priežiūros, laikino atokvėpio paslaugos ir socialinės globos išlaidų finansavimo savo teritorijos gyventojams dydį ir organizuodamos socialinių paslaugų pirkimą bei finansavimą.  

. Jei socialinių paslaugų įstaiga, be socialinių paslaugų teikimo, vykdo veiklas, nesusijusias su socialinių paslaugų teikimu, lėšos, gautos už socialinių paslaugų teikimą, turi būti apskaitomos atskirai nuo kitų lėšų. 
. Iš socialinėms paslaugoms patvirtintų asignavimų asmenims, pradėjusiems gauti šias paslaugas iki 2007 m. sausio 1 d., tarpusavyje suderintas sumas einamaisiais biudžetiniais metais perveda: 
. savivaldybių administracijos viena kitai, jei socialinių paslaugų gavėjai pereina iš vienos savivaldybės administracijos finansuojamos socialinių paslaugų įstaigos į kitos savivaldybės administracijos finansuojamą socialinių paslaugų įstaigą; 
. Lietuvos Respublikos finansų ministerija savivaldybių administracijoms ir valstybės biudžeto asignavimų valdytojams tarpusavio atsiskaitymų tvarka, jei socialinių paslaugų gavėjai perkeliami iš savivaldybės administracijos finansuojamos socialinių paslaugų įstaigos į socialinių paslaugų įstaigą, finansuojamą iš valstybės biudžeto, ar atvirkščiai; 
. Finansų ministerija atitinkamiems valstybės biudžeto asignavimų valdytojams, jei socialinių paslaugų gavėjai perkeliami iš vienos socialinių paslaugų įstaigos, finansuojamos iš valstybės biudžeto, į kitą socialinių paslaugų įstaigą, finansuojamą iš valstybės biudžeto.  
. Lėšų, gautų už socialinių paslaugų teikimą, apskaita tvarkoma teisės aktų nustatyta tvarka. 
. Socialinių paslaugų priežiūros departamentas teikia savivaldybėms metodines rekomendacijas socialinių paslaugų kainų apskaičiavimo klausimais. 
. Socialinių paslaugų priežiūros departamentas kontroliuoja valstybės biudžeto dotacijų socialinei priežiūrai šeimoms, vaikų dienos socialinei priežiūrai, asmenų su negalia socialinei reabilitacijai bendruomenėje, laikino atokvėpio paslaugai ir socialinei globai asmenims su sunkia negalia teikti panaudojimą. 

